เรื่องร้องเรียน (ถนน) วันที่ 2022-06-12 07:42:55 — แขวงหนองบอน เขตประเวศ กรุงเทพมหานคร
ผมและประชาชนที่พักอาศัยบริเวณโดยรอบ "สวนหลวงคอนโดฯ"ภายในซอยเฉลิมพระเกียรติ์ ร.๘ ที่ ๑๔ ได้รับความเดือดร้อนจากการตั้งตลาดนัด ริมถนน และจากผู้ที่มาจับจ่ายซื้อสินค้า ที่ขับรถมาจอดขวางตามริมถนน ตามหัวมุมซอย และตามหน้าบ้านชาวบ้านบริเวณนั้น

     โดยทุกวันอาทิตย์ จะมีการตั้งตลาดนัดบริเวณลานจอดรถของ"สวนหลวงคอนโด" ซึ่งผู้อยู่อาศัยบางส่วนที่มีรถยนต์ส่วนตัวจำใจต้องย้ายรถไปจอดที่อื่น เพื่อเปิดทางให้พ่อค้าแม่ค้ามาตั้งตลาดนัดตั้งแต่ 12.00-19.00น.โดยประมาณ ยังไม่พอตลาดนัดยังลามออกมาริมถนน ย้ำ!ว่าริมถนน(ซ.เฉลิมพระเกียรติ์ร.๙ที่14) และตามหัวมุมซอย(ท้ายซอยเฉลิมพระเกียรติฯ22 แยก 6-12)
      ซึ่งชาวบ้านที่มาจับจ่าย ก็จอดมอเตอร์ไซค์ริมถนน ซึ่งซอยเป็นเลนสวน ทำให้จราจรติดขัด และยังมาจอดตามซอย ตามหน้าบ้านชาวบ้านที่อยู่ใกล้กับตลาดนัด(เถื่อน?) กลายเป็นว่าวันอาทิตย์ถ้ามีธุระนอกบ้านต้องรีบไปรีบกลับ เพราะถ้าไปหรือกลับช่วงเวลาดังกล่าวจะไม่สามารถเข้าหรือออกบ้านได้ เพราะจะมีมอเตอร์ไซค์มาจอดขวางหน้าบ้าน แบบนี้เข้าข่ายละเมิดสิทธิเสรีภาพหรือป่าว?
     พอร้องเรียนไปทางเขตประเวศ แรกๆก็อ้างว่าไม่พบไม่เจอ หลังๆอ้างใครๆก็ทำผิดกันทั้งนั้น ไม่รับรู้ สรุปตลาดนัดนี้ ตามกม.สามารถจัดตั้งขึ้นได้ หรือว่าชาวบ้านแถวนั้นที่เดือดร้อนเป็นฝ่ายที่เห็นแก่ตัวเพราะไม่อยากได้ตลาดนัดครับ!?

    การเลือกตั้งผู้ว่าที่ผ่านมาผมและครอบครับ ลงคะแนนเสียงให้คุณอาชัชชาติ เพราะเชื่อว่าท่านสามารถเปลี่ยนแปลง กทม.ได้ และสามารถปราบการรับสินบน ส่วย ของบรรดาพวกเทศกิจ ที่ปิดหูปิดตา เห็นแก่ประโยชน์ส่วนตน และไม่สนใจความสุขส่วนรวมครับ

                                   ขอบคุณมากครับ